text: نئی دہلی 16 اگست ۔شہروں میں زندگی کے معیار کو بہتر بنانے کے لئے شہری ماحولیاتی بندوبست کی اہمیت کو تسلیم کرتے ہوئے آج برکس ممالک کے وزرائے ماحولیات برکس ممالک کے شہروں کو پیش آنے والے کثیر جہتی ماحولیاتی مسائل کو حل کرنے کے لئے مل کر کام کرنےکے لئے متفق ہوئے ہیں۔یہ مباحث اور اعلانات ساؤ پاولو، برازیل میں منعقدہ پانچویں برکس وزرائے ماحولیات کی میٹنگ کے دوران کئے گئے۔اس میٹنگ سے قبل برکس کے ماحولیات کے بارے میں مشترکہ ورکنگ گروپ کی دوروزہ میٹنگ منعقد ہوئی۔